ભગવાન વિષ્ણુ પણ પાતાળમાં “શેષશૈયામાં આજે બિરાજે છે. ભગવાન વિષ્ણુએ શેષ શૈયા ઉપર બિરાજી નાગનું મહત્ત્વ વધાર્યું છે.શ્રીરામચંદ્રજીના ભાઇ લક્ષ્મણજી શેષનાગનો અવતાર મનાય છે. ‘નાગદેવતા’ ભલે ઝેરી ગણાતા હોય. ખેતરોમાં રક્ષણ કરે છે. તે આપણું પણ રક્ષણ કરે છે. સ્ત્રીઓને બાળકોને આ નાગપાંચમ કરવાથી ખરાબ સ્વપ્નાં આવતાં નથી. તેના ઉપર ભગવાન વિષ્ણુ પ્રસન્ન રહે છે. ઊંડે ઊંડે ભગવાન ભોળાનાથ પણ રાજી રહે છે. અંતરના આશીર્વાદ આપે છે. સ્ત્રીઓની રક્ષા થાય છે. ગામડામાં તો સ્ત્રીઓને વારંવાર ખેતરમાં જવાનું હોય છે. સમી સાંજે આ નાગદેવતાઓ ખોરાક માટે ખેતરમાં ફરવા નીકળે છતાં ગ્રામીણ સ્ત્રીઓનું આ નાગદેવતા રક્ષણ કરે છે.